సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
ప్రాక్టీస్ సెషన్లో గాయపడ్డ అశ్విన్
కొత్త కోచ్ మార్గదర్శకత్వంలో విదేశాల్లో టెస్ట్ సిరీస్ గెలవాలని ఆరాట పడుతున్న భారత క్రికెట్ జట్టుకు ఎదురు దెబ్బ తగిలింది.
TNN | Updated:
Jul 4, 2016, 04:46PM IST
కొత్త కోచ్ మార్గదర్శకత్వంలో విదేశాల్లో టెస్ట్ సిరీస్ గెలవాలని ఆరాట పడుతున్న భారత క్రికెట్ జట్టుకు ఎదురు దెబ్బ తగిలింది. టీమ్ ఇండియా మరో రెండు రోజుల్లో వెస్టిండిస్ పర్యటనకు వెళ్లనుండగా, ఆఫ్ స్పిన్నర్ అశ్విన్ గాయపడ్డాడు. బెంగళూరులో ప్రాక్టీస్ చేస్తుండ‌గా అశ్విన్ కుడిచేతికి గాయ‌మైందని తెలుస్తోంది. దీంతో శిక్షణ శిబిరం నుంచి అత‌డిని తప్పించారు. తన స్పిన్ మాయాజాలంతో ప్రత్యర్థులను కట్టిపడేసే అశ్విన్ సిరీస్‌కు దూరమైతే భారత్‌కు పెద్ద దెబ్బే తగలనుంది. ఇప్పటి వరకూ 32 టెస్టులు ఆడిన ఈ కుడి చేతి వాటం బౌలర్ 176 వికెట్లు తీశాడు. బ్యాటింగ్‌లోనూ రాణించిన అశ్విన్ టెస్టుల్లో రెండు సెంచరీలు, 6 హాఫ్ సెంచరీలతో 1204 పరుగులు చేశాడు. అయితే అశ్విన్‌ గాయం అంత తీవ్రమైందని కాదని కోచ్ కుంబ్లే తెలిపాడు. వెస్టిండీస్ పర్యటనలో భారత జట్టు 4 టెస్టుల సిరీస్ ఆడనున్న సంగతి తెలిసిందే.